Сеченов Медицина-хирургия академияһынан эштән сыҡҡас, И.xa0И.xa0Мечников Одесса ҡалаһындағы Император Новороссийск университетына Сеченовты эшкә урынлаштырыуҙы юллай. Министрлыҡ чиновниктары, медицина докторы башҡа факультеттарҙа вазифа биләй алмай, ә Новороссийск университетында медицина факультеты юҡ тигән һылтау табып, төрлөсә кәртә ҡороп маташалар. Физика-математика факультеты һәм университет советы Мечниковтың тәҡдиме буйынса Сеченовты ҡабул итә һәм 1870 йылдың сентябрендә И.xa0М.xa0Сеченовҡа зоология докторы honoris causa (яҡламайынса ғына) бирелә, һәм 1871 йылдан ул университеттың тәбиғи бүлегендә физиология профессоры булып китә. 1871 йылдың февраленән ул— экстраординар, шул уҡ йылдың мартынанxa0— Новороссийск университетының штаттағы профессоры. 1872 йылда И.xa0И.xa0Мечников исемендәге милли Одесса университеты составында әлеге ваҡытта ла эшләп килгән кеше һәм хайуандар физиологияһы кафедраһын төҙөүҙә ҡатнаша. 1874 йылдың 21 декабрендә действительный статский советник чинына эйә була. 1873—1876 йылда Новороссийск тәбиғәтте өйрәнеүселәр йәмғиәтенең вице-президенты була. Университет составында барыбер медицина факультеты асылмай, заманса ҡорамалдар һәм етди тикшернеүҙәр өсөн реактивтар етмешмәй, шул сәбәпле 5 йыл эшләгәндән һуң, Сеченов Одессанан китә, ә кафедраны уның уҡыусыларыxa0— тәүҙә П.xa0А.xa0Спиро, артабан Б В. Вериго етәкләй.